**POUK NA DALJAVO - 1. RAZRED**

**Učiteljica Smiljana Krapež**

**Sreda, 8. april 2020**

**MAT/LIKI – PRAVOKOTNIK**

Na fotografiji imaš več različnih **TELES**, ki imajo obliko **KVADRA.**

Vsak kvader ima šest ploskev (3 krat po dve enaki ploskvi, lahko so tudi 4 enake ploskve, dve pa ne.)

**Eno ploskev kvadra(prazna škatlica), namaži s temperami ali drugimi barvami, ki jih imaš doma in naredi odtis. TA ODTIS, KI SI GA DOBIL JE PRAVOKOTNIK.**

****

**Lahko narediš več različnih odtisov pravokotnikov na list ali v karo zvezek. Glej na fotografijo, kako sem to naredila jaz.**

**Za natančno risanje pravokotnikov pa uporabljamo ŠABLONO, to je ravnilce z liki. Če ga nimaš doma prosi starše, da ti ga kupijo. (Običajno so jih imeli tudi v trgovini na Colu ali v drugih trgovinah s hrano). Šablono boš še rabil-a tudi za risanje drugih likov.**

**Poišči PRAVOKOTNIK večji in manjši. Šablono moraš dobro držati, da se ne premika. Najprej občrtaš lik in ga nato pobarvaš. Vadi risanje pravokotnikov s šablono na list.**

**Reši naloge v DZ/MAT na strani 64.**

**Veliko veselja pri risanju s šablono ti želim.**

**SLJ / OGLAŠANJE DOMAČIH ŽIVALI**

**GUM – GLASBENA PRAVLJICA O MALEM PIŠČANČKU**

**Mogoče imate doma katero domačo žival in ti je oglašanje živali poznano.**

**Tudi kot otrok si verjetno imel knjigo živali z glasovnim posnetkom.**

**V DZ/SLJ na strani 33 si oglej sličice živali. Mogoče znaš posnemati glasove teh živali?**

**Prisluhni glasbeni pravljici o malem piščančku. Tudi v njej je polno glasov različnih živali.**

**Ob poslušanju jih lahko posnemaš tudi ti.**

**Starši naj ti vtipkajo naslednji internetni naslov:** <https://www.youtube.com/watch?v=Veak8Vhez34>

**V posnemanju glasov se preizkusi še s svojimi straši, brati ali sestrami? Verjetno bo prav zabavno.**

**Kdo v družini je najboljši v posnemanju živali? Katere?**

**S posnemanjem živali priredite družinski koncert z naslovom *Naše domače živali.***

**ŠPO/ RAZLIČNE OBLIKE HOJE V NARAVI**

**Vreme je lepo, zato se odpravi s starši peš v naravo po bližnji pešpoti.**

**Priporočam najprej tek malo naprej in nazaj do staršev,**

**preskakovanje naravnih ovir na pot: kamnov, drevesnih panjev ,…**

**hoja po vse štirih oprezajoče kot lisica,**

**oponašanje hoje medveda,**

**stopanje po prstih kot srna,**

**poskakovanje kot zajec,**

**kriljenje z rokami, kot bi bil ptič,**

**nabiranje storžev in zadevanje bližnjega debla drevesa.**

**Na jasi pa si lahko na tleh z vejami označite mrežo za igro *tri v vrsti* in v mrežo polagate storže in kamne. Kdo je zmagal?**

**DODATNI POUK / MAT (namesto včeraj)**

**Dodatne vaje - stari matematični Kenguru imaš v priponki.**

**Starši naj ti preberejo, ti pa reši in napiši kateri odgovor je pravilen.**

**Veliko uspeha pri reševanju ti želim!**